Nu se schimbă regulile în timpul jocului, a declarat vineri ministrul interimar al educației, Rovana Plumb, care a anunțat că introducerea testelor-grilă la examenele naționale, Evaluare Națională și Bacalaureat, nu se va aplica în anul școlar 2018-2019.

Decizia a fost anunțată după consultări cu sindicatele din învățământul preuniversitar, dar și cu Federația Asociațiilor de Părinți, Consiliul Național al Elevilor și cadre didactive.

„În acest an școlar nu se aplică nicio schimbare privind formatul variantelor de subiecte”, a declarat ministrul interimar al educației. Elevii de clasa a VIII-a și de clasa a XII-a vor susține examenele în aceleași condiții ca în anul trecut, „nu se aplică pentru acest an școlar nicio schimbare privind formatul variantelor de subiecte”, a precizat Rovana Plumb.

Modelele de subiecte vor fi postate pe site-ul MEN în această seară, a mai anunțat ministrul.

Citiți și: Schimbări în anul școlar 2018-2019. Calendarul pentru vacanțe, evaluări și BAC

Ministerul a publicat modele de subiecte pentru Bacalaureat şi Evaluarea Naţională. Apoi le-a retras

Ce se ascunde în spatele ideii de a avea teste grilă la Evaluarea Națională și Bacalaureat

Subiecte grilă la Bacalaureat și Evaluare Națională. Radu Gologan: "Populism excesiv"

Schimbări la Bacalaureat și la Evaluarea Națională. Cum este justificată decizia